
Selam alejkum. Da li se kvari ženin ***[post](https://pitajucene.com/search/post/questions/ "Pretraži pitanja o postu")***, ako ona ode kod (ženskog) ginekologa na pregled i pri tome se koriste ginekološki instrumenti?


OVIH DANA MORAMO OBAVITI SISTEMATSKI PREGLED ZA ŠKOLU KOJI OBAVLJAMO SVAKE GODINE I UVRŠTEN JE I PAPA NALAZ , PA MI SE POJAVILA JEDNA NEDOUMICA , DA LI UZIMANJE BRISA ZA PAPA NALAZ KVARI POST?


* 
* 
* 
* 
* 
* 
* 

 
DA LI GINEKOLOŠKI PREGLED KVARI POST

Alejkumusselam.


Oko stavljanja prsta, ruke, nekog predmeta i slično u polni organ žene, kao i prilikom ginekološkog pregleda (ili tzv. vađenja papa testa), da li sve ovo utiče na ispravnost posta savremeni učenjaci imaju podijeljeno mišljenje.  

Husejn Muhammed Mahluf i Hasan M’emun, učenjaci El-Azhara su izdali fetve da ubacivanje vode ili nekog predmeta u polni organ prilikom posta kvari ***[post](https://pitajucene.com/search/post/questions/ "Pretraži pitanja o postu")*** i obavezuje njegovo napaštanje. Dok Stalna komisija za fetve u Saudijskoj Arabiji i dr. Abdullah El-Fekih smatraju stavljanje prsta, ruke, ili nekog aparata i lijeka od strane ginekologa ne kvari post.


Najbliže je da ovo ne kvari post jer nema šerijatskog dokaza koji na to ukazuje niti se ovo može kijasiti (uporediti i poistovjetiti) sa ulaskom muškog polnog organa prilikom intimnog odnosa jer se ovo zadnje čini zbog utoljavanja polne strasti za razliku od prvog, a Allah zna najbolje. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


